b'\n_START_ARTICLE_\nGabriela Montero\n_START_SECTION_\nCarrera\n_START_PARAGRAPH_\nMontero va executar la seva primera interpretaci\xc3\xb3 en p\xc3\xbablic als tres anys d\'edat. Als vuit anys, va debutar com a solista amb orquestra amb l\'Orquestra Simf\xc3\xb2nica Sim\xc3\xb3n Bol\xc3\xadvar, dirigida per Jos\xc3\xa9 Antonio Abreu. A m\xc3\xa9s de la seva extensa reputaci\xc3\xb3 com una de les poques improvisadores cl\xc3\xa0ssiques del m\xc3\xb3n, \xc3\xa9s considerada una gran pianista dins del repertori cl\xc3\xa0ssic. Tamb\xc3\xa9 col\xc2\xb7labora freq\xc3\xbcentment amb la pianista argentina Martha Argerich i el violoncel\xc2\xb7lista franc\xc3\xa8s Gautier Capu\xc3\xa7on. _NEWLINE_La seva agenda de concerts la porta a les millors sales i es presenta com a solista amb les grans orquestres del m\xc3\xb3n. Els seus discos amb el segell EMI han guanyat guardons com el Echo Preis a Alemanya i va ser candidata a un Premi Grammy pel seu disc Baroque._NEWLINE_El 20 de gener de 2009 va participar en la inauguraci\xc3\xb3 presidencial de Barack Obama, interpretant al costat del violinista Itzhak Perlman, el violoncel\xc2\xb7lista Yo-Yo Ma\xc2\xa0i el clarinetista Anthony McGill l\'obra Air and Simple Gifts, una composici\xc3\xb3 del m\xc3\xbasic John Williams._NEWLINE_El 16 de mar\xc3\xa7 de 2014 Montero i el director d\'orquestra Carlos Izcaray van organitzar un concert de piano i orquestra a la Emmaus Kirche de Berl\xc3\xadn en protesta pel "col\xc2\xb7lapse de la democr\xc3\xa0cia" a Vene\xc3\xa7uela._NEWLINE_Actualment viu a Barcelona._NEWLINE_El 2015 va obtenir el Premi Grammy Llat\xc3\xad al Millor \xc3\xa0lbum de m\xc3\xbasica cl\xc3\xa0ssica per "Rachmaninov: Piano Concerto - Montero: ExP\xc3\xa0tria"._NEWLINE_Actualment viu a Barcelona.'